Şubeyê Îstanbulî yê Komeleya Heqanê Merdiman (ÎHD) bi serrnameyê 'Ma venga Wezîrîya Edaletî danê! Zîndanê Sîlîvrî de çi qewimîyeno eşkera bikerê!' vengdayîşêk da.
Eşkerayîya ÎHDyî de ame parekerdene ke tepişteyê bi nameyê Serhan Yilmaz û tepişteyo bîno ke nameyê ci nêzanîyeno, pê îşkenceyê gardîyanan ameyî qetilkerdene. ÎHDyî da zanayene ke keyeyê Serhat Yilmazî cenazaya xo girewte.
ÎHDyê Îstanbulî ard ziwan ke ewro saete 11.00 de ê do derheqê serebûtî de kombîyayîşê çapemenîye bikerê.
